訓民正音 解例

天地之道 一陰陽五行而已. 坤復之間爲太極 而動靜之後爲陰陽.

凡有生類在天地之間者 捨陰陽而何之.故人之聲音 皆有陰陽之理 顧人不察耳.

今正音之作 初非智營而力索 但因其聲音而極其理而已. 理旣不二 則何得不與天地鬼神同其用也.

正音二十八字 各象其形而制之.

初聲凡十七字. 牙音ㄱ 象舌根閉喉之形. 脣音ㅁ 象口形. 齒音ㅅ 象齒形. 喉音ｏ 象喉形.

ㅋ比ㄱ 聲出稍　故加劃. ㄴ而ㄷ ㄷ而ㅌ ㅁ而ㅂ ㅂ而ㅍ ㅅ而ㅈ ㅈ而ㅊ ｏ而□□□ □□□而ㅎ 其因聲加劃之義皆同 而ᅌ爲異. 半舌音ㄹ 半齒音ᅀ 亦象舌齒之形而異其體 無加劃之義焉.

夫人之有聲本於五行.

喉 邃而潤 水也. 聲虛而通 如水之虛明而流通也. 於時爲冬 於音爲羽.

牙 錯而長 木也. 聲似喉而實 如木之生於水而有形也.於時爲春 於音爲角.

舌 銳而動 火也 聲轉而颺 如火之轉展而揚揚也 於時爲夏 於音爲徵

齒 剛而斷 金也. 聲屑而滯. 如金之屑𤨏而鍛成也. 於時爲秋 於音爲商.

脣 方而合 土也. 聲含而廣 如土之含蓄萬物而廣大也. 於時爲季夏 於音爲宮.

然水乃生物之源 火乃成物之用 故五行之中 水火爲大. 喉 乃出聲之門 舌 乃辨聲之管 故五音之中 喉舌爲主也 喉居後而牙次之 北東之位也. 舌齒又次之 南西之位也. 脣居末 土無定位而寄旺四季之義也. 是則初聲之中 自有陰陽五行方位之數也.

중략

中聲凡十一字.

□ 舌縮而聲深 天開於子也. 形之圓 象乎天也.

ㅡ 舌小縮而聲不深不淺 地闢於丑也. 形之平 象乎地也.

ㅣ 舌不縮而聲淺 人生於寅也. 形之立 象乎人也.

此下八聲. 一闔一闢. ㅗ與□同而口蹙 其形則□與ㅡ合而成 取天地初交之義也.

ㅏ與□同而口張 其形則ㅣ與□合而成 取天地之用發於事物待人而成也.

ㅜ與ㅡ同而口蹙 其形則ㅡ與□合而成  亦取天地初交之義也.

ㅓ與ㅡ同而口張 其形則촵與ㅣ合而成 亦取天地之用發於事物待人而成也.

ㅛ與ㅗ同而起於ㅣ. ㅑ與ㅏ同而起於ㅣ. ㅠ與ㅜ同而起於ㅣ. ㅕ與ㅓ同而起於ㅣ.

ㅗㅏㅜㅓ始於天地 爲初出也. ㅛㅑㅠㅕ起於ㅣ而兼乎人 爲再出也.

ㅗㅏㅜㅓ之一其圓者 取其初生之義也. ㅛㅑㅠㅕ之二其圓者 取其再生之義也.

ㅗㅏㅛㅑ之圓居上與外者 以其出於天而爲陽也. ㅜㅓㅠㅕ之圓居下與內者 以其出於地而爲陰也.

□之貫於八聲者 猶陽之統陰而周流萬物也.

ㅛㅑㅠㅕ之皆兼乎人者 以人爲萬物之靈而能參兩儀也. 取象於天地人而三才之道備矣. 然三才爲萬物之先  而天又爲三才之始猶□ㅡㅣ三字爲八聲之首 而□又爲三字之冠也.

ㅗ 初生於天 天一生水之位也.

ㅏ 次之 天三生木之位也.

ㅜ 初生於地 地二生火之位也.

ㅓ 次之 地四生金之位也.

ㅛ 再生於天 天七成火之數也.

ㅑ 次之 天九成金之數也.

ㅠ 再生於地 地六成水之數也.

ㅕ 次之 地八成木之數也.

水火 未離乎氣 陰陽交合之初 故闔. 木金 陰陽之定質 故闢.

□ 天五生土之位也. ㅡ 地十成土之數也. ㅣ獨無位數者 盖以人則無極之眞 二五之精 妙合而凝 固未可以定位成數論也.

是則中聲之中 亦自有陰陽五行方位之數也.

以初聲對中聲而言之. 陰陽 天道也. 剛柔 地道也. 中聲者  一深一淺一闔一闢 是則 陰陽分而五行之氣具焉 天之用也. 是則 剛柔著而五行之質成焉 地之功也.

中聲以深淺闔闢唱之於前 初聲以五音淸濁和之於後 而爲初亦爲終 亦可見萬物初生於地 復歸於地也.

初中終合成之字 以初中終合成之字言之 亦有動靜互根 陰陽交變之義焉.

動者 天也. 靜者 地也. 兼互動靜者 人也.

盖五行在天則神之運也 在地則質之成也. 在人則仁禮信義智神之運也 肝心脾肺腎質之成也.

初聲有發動之義 天之事也.

終聲有止定之義 地之事也.

中聲承初之生 接終之成 人之事也.

盖字韻之要 在於中聲 初終合而成音. 亦猶天地生成萬物 而其財成輔相則必賴乎人也.

終聲之復用初聲者 以其動而陽者乾也 靜而陰者亦乾也 乾實分陰陽而無不君宰也.

一元之氣 周流不窮 四時之運 循環無端 故貞而復元 冬而復春.

初聲之復爲終 終聲之復爲初 亦此義也.

旴. 正音作而天地萬物之理咸備 其神矣哉 是殆天啓聖心而假手焉者乎.